# Ami Yuasa

Ami Yuasa, també coneguda com a Yuasa Ami i B-girl Ami (Kawaguchi, Prefectura de Saitama, 11 de desembre de 2005) és una breakdancer japonesa i campiona de la prova de breaking als Jocs Olímpics d’estiu de 2024. És la guanyadora dels Mundials Red Bull BC One de 2018 i 2023 i del Campionat Mundial WDSF de breaking de 2019 i 2022. És membre del Good Foot Crew.

## Trajectòria esportiva

Yuasa va començar a aprendre hip hop a l’escola amb la influència de la seva germana gran Ayu, i va començar a fer breakdance a primària.
L'abril de 2018, Yuasa va guanyar la final mundial B-Girl de Red Bull BC One celebrada a Zúric, Suïssa. Va ser la primera b-girl de la història en guanyar aquesta competició. El 2019, va guanyar el primer Campionat Mundial de Breaking WDSF celebrat a Nanquín, Xina. El setembre del mateix any, va guanyar el primer World Urban Championship, celebrat a Budapest, Hongria. El novembre de 2020 va guanyar el segon Campionat Japonès de Breaking a la divisió Open B-Girl.
El 2021, Yuasa va ser subcampiona al Campionat Mundial de Breaking WDSF celebrat a París, França. Va compartir el podi amb la seva germana gran, Ayu, que va quedar en tercera posició. El 2022 va participar als Jocs Mundials celebrats a Alabama, Estats Units d'Amèrica, en la categoria de dansa esportiva on va guanyar la medalla d'or a lla categoria B-Girls. L'octubre de 2022, va guanyar el Campionat Mundial de Breaking WDSF celebrat a Seül, Corea del Sud. Va ser la seva segona victòria després de l'edició de 2019.
Yuasa va representar el Japó als Jocs Olímpics d'Estiu de 2024, on va esdevenir la primera campiona olímpica de breaking, doncs aquest esport debutava a París en el programa olímpic.

## Referències

* ↑ «DanceSports Breaking» (en anglès), 2022. Arxivat de l'original el 20 juliol 2023. [Consulta: 11 agost 2024].
* ↑ Theissen, Marion; Villaverde, Juan. «Breaking en Juegos Olímpicos de París 2024: B-Girl Ami, primera campeona olímpica de la historia, B-Girl Nicka en plata» (en castellà). COI. [Consulta: 11 agost 2024].
* ↑ «B-Girl Ami（湯浅亜実）｜ブレイクダンス» (en japonès). [Consulta: 11 agost 2024].
* ↑ •. «Japan's Ami wins first ever gold in breaking» (en anglès americà), 09-08-2024. [Consulta: 11 agost 2024].
* ↑ NEWS, KYODO. «Olympics: Japanese B-girl Ami becomes 1st breaking gold medalist». [Consulta: 11 agost 2024].
* ↑ «Red Bull Lords Of The Floor reúne a dúos de baile» (en castellà), 14-03-2024. [Consulta: 11 agost 2024].
* ↑ «Ami, Menno crowned 2019 World Breaking Champions» (en anglès), 23-06-2019. [Consulta: 11 agost 2024].
* ↑ «Ami Yuasa» (en anglès). WDSF. [Consulta: 11 agost 2024].
* ↑ «日本全国からトップBBOY & BGIRLが集結！「第２回全日本ブレイキン選手権」「JOC ジュニアオリンピックカップ ブレイキン選手権」ダイジェスト» (en japonès), 24-11-2020. [Consulta: 11 agost 2024].
* ↑ «Ami» (en anglès). COI. [Consulta: 11 agost 2024].
* ↑ «Egyptian sumo team banned from World Games over "poor sportsmanship"», 10-07-2022. [Consulta: 11 agost 2024].
* ↑ «Ami Yuasa wins World Games as Ayummi Fukishima finishes third» (en anglès americà). Arxivat de l'original el 25 abril 2024. [Consulta: 11 agost 2024].
* ↑ «2022 World Breaking Championship Success» (en anglès), 24-10-2022. [Consulta: 11 agost 2024].
* ↑ Pu, Jason. «6 B-Girls To Watch At The Paris 2024 Olympics» (en anglès). [Consulta: 11 agost 2024].
* ↑ «Breaking Results» (en anglès). COI. [Consulta: 11 agost 2024].